**Jan Urbas** (s. 26. tammikuuta 1989 Ljubljana, Slovenian ST, Jugoslavia) on slovenialainen jääkiekkoilija, joka pelaa Saksan DEL-liigajoukkue Fischtown Pinguinsissä. Hän on pelipaikaltaan keskushyökkääjä, mutta isokokoinen Urbas osaa pelata myös laidassa. EC VSV:n tiedotteen mukaan hän on voimahyökkääjä, joka tuo kaukaloon energisyyttä, osaa pelata kovaa, suojata kiekkoa ja on nopea ratkaisuissaan.

Ura
---

### Seuraura

Urbasin kasvattajaseura on Olimpija Ljubljana. Hän pelasi jo 16-vuotiaana ensimmäiset pääsarjaottelunsa HK Olimpija Ljublajanassa, Slovenian liigassa. Urbas oli tehoilla 11+7=18 joukkueen toiseksi paras pistemies ja maalintekijä. Hän siirtyi kaudeksi 2006–2007 Ruotsiin ja Malmö Redhawksin J18-joukkueeseen. Kevään 2007 pudotuspelit Urbas kävi pelaamassa kuitenkin kasvattajaseuransa HK Olimpija Ljubljanan A-nuorissa.

Kaudella 2008–2009 Urbas pelasi ensimmäiset ottelunsa Ruotsin toiseksi korkeimmalla sarjatasolla HockeyAllsvenskanissa, jossa hän pelasi kauden aikana 19 runkosarjaottelua tehoin 2+1=3. Urbas teki Malmön kanssa vuoden mittaisen jatkosopimuksen huhtikuussa 2009. Seuraava kausi 2009–2010 oli hänelle ensimmäinen kokonainen HockeyAllsvenskanissa ja se toi 42 runkosarjaottelussa tehot 17+10=27. Malmö eteni aina Kvalserieniin saakka, mutta jäi kuitenkin ilman sarjanousua.

Huhtikuussa 2011 Urbas teki yksivuotisen sopimuksen Elitserienin nousijajoukkue Växjö Lakersin kanssa. Kausi 2011–2012 hänellä päättyi kuitenkin jo kahden ottelun jälkeen loukkaantumisen vuoksi. Toisella ja ensimmäisellä kokonaisella Elitserien-kaudellaan 2012–2013 Urbas teki 52 runkosarjaottelussa tehot 4+3=7.

Kaudeksi 2013–2014 Urbas siirtyi vuoden mittaisella sopimuksella Saksan DEL-liigassa pelaavaan EHC Müncheniin. Kesällä 2014 NHL-varaamaton Urbas osallistui NHL-joukkue Washington Capitalsin kehitysleirille. Syyskuun 2014 lopulla hän siirtyi loppukauden 2014–2015 kattavalla sopimuksella Itävallan Erste Bank Eishockey Ligan Klagenfurter AC:hen. Kesken kauden, marraskuussa 2014 Urbas palasi sieltä Allsvenskaniin ja siirtyi loppukauden kestäneellä sopimuksella VIK Västerås HK:hon. Toukokuussa 2015 hän teki joukkueen kanssa vuoden mittaisen jatkosopimuksen. Kaudella 2015–2016 Urbas oli Västeråsin toiseksi paras pistemies Jeremy Williamsin jälkeen tehoilla 15+17=32.

Urbas palasi kaudeksi 2016–2017 EBEL:ään ja siirtyi vuoden mittaisella sopimuksella Villahcer SV:n riveihin.

### Maajoukkueura

Urbas edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2013 ja 2015 sekä I-divisioonan MM-kilpailuissa vuosina 2010, 2014 ja 2016. Vuoden 2010 turnaus päättyi I-divisioonan B-lohkon kultaan ja vuoden 2014 turnaus IA-divisioonan kultaan. Urbas oli jälkimmäisessä turnauksessa myös Slovenian paras pistemies ja maalintekijä tehoilla 5+2=7. Hän jakoi myös turnauksen tehotilaston voiton Ukrainan Mykola Ladyginin kanssa lukemalla +7 ja valittiin tähdistökentälliseen. Vuoden 2016 turnaus päättyi myös kultaan. Urbas toimi Slovenian kapteenina ja jakoi koko turnauksen pistepörssin voiton joukkuetoverinsa Ken Ograjenšekin kanssa tehoilla 2+4=6. Hänet valittiin turnauksen arvokkaimmaksi pelaajaksi ja tähdistökentälliseen.

Urbas pelasi myös alle 20-vuotiaiden I-divisioonan MM-kilpailuissa vuosina 2008 (B-lohkon pronssia) ja 2009 sekä alle 18-vuotiaiden MM-kilpailuissa vuonna 2007 (A-lohkon hopeaa).

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | HK Olimpija Ljubljana | Slovenia | 27 | 11 | 7 | 18 | 28 | – | – | – | – | – |
| 2006–2007 | Malmö Redhawks | J18 Elit | 9 | 6 | 6 | 12 | 8 | – | – | – | – | – | U18d1 | 5 | 4 | 3 | 7 | 0 |
| 2007–2008 | Malmö Redhawks | SuperElit | 38 | 15 | 17 | 32 | 16 | 7 | 1 | 3 | 4 | 0 | JMMd1 | 5 | 1 | 1 | 2 | 0 |
| 2008–2009 | Malmö Redhawks | SuperElit | 28 | 13 | 13 | 26 | 69 | – | – | – | – | – | JMMd1 | 5 | 1 | 3 | 4 | 0 |
|  | Malmö Redhawks | Allsvenskan | 19 | 2 | 1 | 3 | 4 | – | – | – | – | – |
| 2009–2010 | Malmö Redhawks | SuperElit | 1 | 1 | 0 | 1 | 2 | – | – | – | – | – | MMd1 | 5 | 2 | 5 | 7 | 6 |
|  | Malmö Redhawks | Allsvenskan | 42 | 17 | 10 | 27 | 12 | – | – | – | – | – |
| 2010–2011 | Malmö Redhawks | Allsvenskan | 23 | 12 | 4 | 16 | 10 | – | – | – | – | – |
| 2011–2012 | Växjö Lakers | Elitserien | 2 | 0 | 0 | 0 | 0 | – | – | – | – | – |
| 2012–2013 | Växjö Lakers | Elitserien | 52 | 4 | 3 | 7 | 4 | – | – | – | – | – | OQ | 3 | 2 | 2 | 4 | 0 |
|  |  |  |  |  |  |  |  |  |  |  |  |  | MM | 7 | 2 | 0 | 2 | 2 |
| 2013–2014 | EHC München | DEL | 38 | 7 | 10 | 17 | 28 | 3 | 1 | 2 | 3 | 2 | OK | 5 | 1 | 2 | 3 | 0 |
|  |  |  |  |  |  |  |  |  |  |  |  |  | MMd1 A | 5 | 5 | 2 | 7 | 2 | Ykköstähdistö |
| 2014–2015 | Klagenfurter AC | EBEL | 10 | 4 | 1 | 5 | 2 | – | – | – | – | – | MM | 5 | 1 | 0 | 1 | 2 |
|  | VIK Västerås HK | Allsvenskan | 31 | 10 | 14 | 24 | 4 | – | – | – | – | – |
| 2015–2016 | VIK Västerås HK | Allsvenskan | 52 | 15 | 17 | 32 | 16 | – | – | – | – | – | MMd1 A | 5 | 2 | 4 | 6 | 0 | Ykköstähdistö |
| 2016–2017 | EC Villacher SV | EBEL | 44 | 27 | 19 | 46 | 28 | – | – | – | – | – | OQ | 3 | 1 | 1 | 2 | 0 |
|  |  |  |  |  |  |  |  |  |  |  |  |  | MM | 7 | 2 | 1 | 3 | 4 |
| 2017–2018 | Fischtown Pinguins | DEL | 50 | 21 | 20 | 41 | 26 | 7 | 4 | 3 | 7 | 16 | OK | 4 | 2 | 1 | 3 | 0 |
|  |  |  |  |  |  |  |  |  |  |  |  |  | MMd1 A | 5 | 3 | 3 | 6 | 0 |
| 2018–2019 | Fischtown Pinguins | DEL | 47 | 19 | 21 | 40 | 34 | – | – | – | – | – |
| 2019–2020 | Fischtown Pinguins | DEL | 50 | 27 | 21 | 48 | 20 | – | – | – | – | – | OQ | 3 | 3 | 4 | 7 | 2 |
| 2020–2021 | Fischtown Pinguins | DEL | 28 | 13 | 22 | 35 | 12 | 3 | 2 | 0 | 2 | 0 |
| 2021–2022 | Fischtown Pinguins | DEL | 55 | 25 | 30 | 55 | 37 | 5 | 1 | 2 | 3 | 4 | OQ | 3 | 1 | 1 | 2 | 4 |
|  |  |  |  |  |  |  |  |  |  |  |  |  | MMd1 A | 4 | 0 | 7 | 7 | 0 |
| 2022–2023 | Fischtown Pinguins | DEL | 38 | 14 | 11 | 25 | 6 | 8 | 4 | 2 | 6 | 0 | MM | 7 | 1 | 2 | 3 | 4 |
| 7 kautta | yhteensä | DEL | 306 | 126 | 135 | 261 | 163 | 26 | 12 | 9 | 21 | 22 |
| 5 kautta | yhteensä | Allsvenskan | 167 | 56 | 46 | 102 | 46 | – | – | – | – | – |
| 2 kautta | yhteensä | Elitserien | 54 | 4 | 3 | 7 | 4 | – | – | – | – | – |
| 2 kautta | yhteensä | EBEL | 54 | 31 | 20 | 51 | 30 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jan Urbas**.
* Jan Urbas The Internet Hockey Databasessa (englanniksi)
* Jan Urbas *Elite Prospects*. Everysport Media Group AB.  (englanniksi)

### Viitteet

1. 1 2  Urbas helt klar för Växjö  28.4.2011. MrMadhawk.se. Viitattu 30.9.2011. (ruotsiksi)[vanhentunut linkki]
2. 1 2 3 4 5  Jan Urbas *Elite Prospects*. Everysport Media Group AB.  (englanniksi)
3. 1 2  VSV komplettiert Mannschaft mit Jan Urbas  14.7.2016. EC VSV.  Arkistoitu 9.8.2016. Viitattu 14.7.2016. (saksaksi)
4. ↑  Snack med Peo  20.4.2009. MrMadhawk.se.  Arkistoitu 11.12.2013. Viitattu 30.9.2011. (ruotsiksi)
5. ↑  Capitals Development Camp Guide *capitalstoday.com*.  3.7.2014. Monumental Sports Entertainment. Viitattu 6.5.2016. (englanniksi)[vanhentunut linkki]
6. ↑  Der EC-KAC verpflichtet Jan Urbas!  30.9.2014. EC-KAC.  Arkistoitu 6.10.2014. Viitattu 30.9.2014. (saksaksi)
7. ↑  Ny forward klar! *VIK.se*.  3.11.2014. VIK Västerås HK. Viitattu 24.5.2015. (ruotsiksi)[vanhentunut linkki]
8. ↑  Urbas klar! *VIK.se*.  12.5.2015. VIK Västerås HK. Viitattu 24.5.2015. (ruotsiksi)[vanhentunut linkki]